CELEX: 32013R1374
Language: mt
Date: 2013-12-19 00:00:00
Title: Regolament tal-Kummissjoni (UE) Nru 1374/2013 tad- 19 ta’ Diċembru 2013 li jemenda r-Regolament (KE) Nru 1126/2008 li jaddotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità 36  Test b’relevanza għaż-ŻEE

20.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 346/38
            
         REGOLAMENT TAL-KUMMISSJONI (UE) Nru 1374/2013
   tad-19 ta’ Diċembru 2013
   li jemenda r-Regolament (KE) Nru 1126/2008 li jaddotta ċerti standards internazzjonali tal-kontabilità skont ir-Regolament (KE) Nru 1606/2002 tal-Parlament Ewropew u tal-Kunsill fir-rigward tal-Istandard Internazzjonali tal-Kontabilità 36
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill tad-19 ta’ Lulju 2002 dwar l-applikazzjoni ta’ standards internazzjonali tal-kontabilità (1), u b’mod partikolari l-Artikolu 3(1) tiegħu,
   Billi:
   
               (1)
            
            
               Permezz tar-Regolament tal-Kummissjoni (KE) Nru 1126/2008 (2) ġew adottati ċerti standards internazzjonali u interpretazzjonijiet li kienu fis-seħħ fil-15 ta’ Ottubru 2008.
            
         
               (2)
            
            
               Fid-29 ta’ Mejju 2013 il-Bord tal-Istandards Internazzjonali tal-Kontabilità ippubblika emendi għall-Istandards Internazzjonali tal-Kontabilità (IAS) 36 Indeboliment tal-Assi. L-għan tal-emendi huwa li jiġi ċċarat li l-ambitu tad-divulgazzjoni tal-informazzjoni dwar l-ammont rekuperabbli tal-assi, fejn dak l-ammont huwa bbażat fuq il-valur ġust nieqes il-kostijiet tad-disponiment, huwa limitat għal assi indeboliti.
            
         
               (3)
            
            
               Il-konsultazzjoni mal-Grupp ta’ Esperti Tekniċi tal-Grupp Konsultattiv Ewropew għar-Rappurtar Finanzjarju tikkonferma li l-emendi għall-IAS 36 jissodisfaw il-kriterji tekniċi għall-adozzjoni kif stipulat fl-Artikolu 3(2) tar-Regolament (KE) Nru 1606/2002.
            
         
               (4)
            
            
               Għalhekk, ir-Regolament (KE) Nru 1126/2008 għandu jiġi emendat skont dan.
            
         
               (5)
            
            
               Il-miżuri stipulati f’dan ir-Regolament huma skont l-opinjoni tal-Kumitat Regolatorju dwar il-Kontabilità,
            
         ADOTTAT DAN IR-REGOLAMENT:
   Artikolu 1
   Fl-Anness għar-Regolament (KE) Nru 1126/2008 l-Istandard Internazzjonali tal-Kontabilità (IAS) 36 Indeboliment tal-Assi hu emendat kif stipulat fl-Anness għal dan ir-Regolament.
   Artikolu 2
   Kull kumpanija tapplika l-emendi msemmija fl-Artikolu 1, sa mhux aktar tard mid-data tal-bidu tal-ewwel sena finanzjarja tagħha li tibda fl-1 ta’ Jannar 2014 jew wara.
   Artikolu 3
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta’ Diċembru 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 243, 11.9.2002, p. 1.
   
      (2)  ĠU L 320, 29.11.2008, p. 1.
   
      ANNESS
      
         STANDARDS INTERNAZZJONALI TAL-KONTABILITÀ
      
      
                  
                     IAS 36
                  
               
               
                  
                              
                                 IAS 36
                              
                           
                           
                              
                                 Taħsir tal-Assi
                              
                           
                        
            
         “Ir-riproduzzjoni hija permessa fi ħdan iż-Żona Ekonomika Ewropea. Id-drittijiet kollha eżistenti huma riżervati barra miż-ŻEE, bl-eċċezzjoni tad-dritt ta’ riproduzzjoni għal finijiet ta’ użu personali jew għal tranżazzjoni ġusta. Tista’ tinkiseb iktar informazzjoni mill- IASB fis-sit www.iasb.org”
      
      
         Divulgazzjonijiet tal-Ammont Rekuperabbli għal Assi Non-Finanzjarji
      
      
         Emendi għal IAS 36 Taħsir tal-Assi
         
      
      Il-paragrafi 130 u 134 u l-intestatura fuq il-paragrafu 138 huma emendati u jiżdied il-paragrafu 140 J.
      DIVULGAZZJONI
      
         …
      
      
               
                  
                     130.
                  
               
               
                  Entità għandha tiżvela dan li ġej għal assi individwali (inkluż avvjament) jew unità li tiġġenera l-flus, li għaliha jkun ġie rikonuxxut jew treġġa’ lura telf minn indeboliment tul il-perjodu:
                  
                              
                                 (a)
                              
                           
                           
                              
                                 …
                              
                           
                        
                              
                                 (e)
                              
                           
                           
                              
                                 l-ammont rekuperabbli tal-assi (unità li tiġġenera l-flus) u jekk l-ammont rekuperabbli tal-assi (unità li tiġġenera l-flus) hux il-valur ġust tiegħu neħħi l-kostijiet tad-disponiment jew il-valur tiegħu waqt li jintuża.
                              
                           
                        
                              
                                 (f)
                              
                           
                           
                              
                                 jekk l-ammont rekuperabbli jkun il-valur ġust neħħi l-kostijiet tad-disponiment. l-entità għandha tiżvela t-tagħrif li ġej:
                              
                              
                                          
                                             (i)
                                          
                                       
                                       
                                          
                                             il-livell tal-ġerarkija tal-valur ġust (ara IFRS 13) li l-kejl tal-valur ġust tal-ass (unità li tiġġenera l-flus) ikun ikkategorizzat fih fl-intier tiegħu (mingħajr ma jitqies jekk “il-kostijiet tad-disponiment” ġewx osservati);
                                          
                                       
                                    
                                          
                                             (ii)
                                          
                                       
                                       
                                          
                                             għall-kejl tal-valur ġust ikkategorizzat fil-Livell 2 u l-Livell 3 tal-ġerarkija tal-valur ġust, deskrizzjoni tat-teknika/i ta’ valutazzjoni użati għall-kejl tal-valur ġust neħħi l-kostijiet tad-disponiment. Jekk kien hemm bidla fit-tkenika tal-valutazzjoni, l-entità għandha tiżvela dik il-bidla u r-raġuni(jiet) għalfejn saret; u
                                          
                                       
                                    
                                          
                                             (iii)
                                          
                                       
                                       
                                          
                                             għall-kejl tal-valur ġust ikkategorizzat fil-Livell 2 u l-Livell 3 tal-ġerarkija tal-valur ġust, kull preżunzjoni ewlenija li t-tmexxija ibbażat fuqha biex tiddetermina l-valur ġust neħħi l-kostijiet tad-disponiment. Il-preżunzjonijiet ewlenin huma dawk li l-ammont rekuperabbli tal-assi (unità li tiġġenera l-flus) huwa l-aktar sensittiv. L-entità għandha tiżvela wkoll ir-rata/i ta’ skont użat fil-kejl attwali u fil-kejl preċedenti jekk il-valur ġust neħħi l-kostijiet ta’ disponiment jitkejjel bl-użu ta’ teknika ta’ valur preżenti.
                                          
                                       
                                    
                        
                              
                                 (g)
                              
                           
                           
                              
                                 …
                              
                           
                        
                     …
                  
                  
                     Stimi użati għall-kejl ta’ ammonti rekuperabbli ta’ unitajiet li jiġġeneraw il-flus li għandhom avvjament jew assi intanġibbli bi żmien indefinit ta’ utilità
                  
               
            
               
                  
                     134.
                  
               
               
                  Entità għandha tiżvela l-informazzjoni meħtieġa minn (a)–(f) għal kull unità li tiġġenera l-flus (grupp ta’ unitajiet) li għaliha l-ammont riportat ta’ avvjament jew assi intanġibbli bi żmien ta’ utilità indefinit allokat għal dik l-unità (grupp ta’ unitajiet) ikun sinifikanti meta mqabbel mal-ammont riportat totali tal-entità ta’ avvjament jew assi intanġibbli b’ħajjiet ta’ utilità indefiniti:
                  
                              
                                 (a)
                              
                           
                           
                              
                                 …
                              
                           
                        
                              
                                 (c)
                              
                           
                           
                              
                                 il-bażi li l-ammont li jista’ jiġi rkuprat tal-unità (grupp ta’ unitajiet) ġie stabbilit fuqha (jiġifieri l-valur fl-użu jew il-valur ġust neħħi l-kostijiet tad-disponiment).
                              
                           
                        
                              
                                 (d)
                              
                           
                           
                              
                                 …
                              
                           
                        
                     …
                  
               
            DISPOŻIZZJONIJIET TRANŻITORJI U DATA EFFETTIVA
      
               
                  138.
               
               
                  ...
               
            
               
                  140J
               
               
                  F’Mejju 2013, il-paragrafi 130 u 134 u l-intestatura ta’ fuq il-paragrafu 138 ġew emendati. Entità għandha tapplika dawk l-emendi retrospettivament għal perjodi annwali li jibdew minn jew wara l-1 ta’ Jannar 2014. Hija permessa applikazzjoni iktar kmieni. Entità ma għandhiex tapplika dawk l-emendi fil-perjodi (inklużi perjodi komparattivi) fejn ma tapplikax ukoll IFRS 13.